Микеланджело Буонароти
В годините и в техните обрати…

Превод от италиански: Драгомир Петров, 1970

chitanka.info

В годините и в техните обрати…[0]

В годините и в техните обрати

мъдрецът, вече наближил смъртта,

от плът лика на мисълта

правдива в камъка корав намира.

До висотите непознати

се стига късно; сетне се умира.

Така природата сподиря

от ден във ден, от образ в образ нов,

зареяна високо, красотата,

но срещне ли я, малко й остава.

Затуй страха суров

от сливането им с чудата

храна желанието препитава.

Как бих могъл тогава

пред облика ти дивен да узная

гнети ли, радва ли ме на земята края?

[0] Това е един от най-хубавите мадригали на Микеланджело. В него съзерцанието на художника и влюбения, наблюдаващ циклите на природата и световния ритъм, който слага край на всичко, се превръща в удивление от последното очарование на търсената красота. — Б.пр. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.